
Rīgā 2024. gada 1. oktobrī (prot. Nr. 40 21. §)
Grozījumi Ministru kabineta 2018. gada 3. maija noteikumos Nr. 260 "Nacionālā veselības dienesta konsultatīvās padomes nolikums"
Izdoti saskaņā ar
Veselības aprūpes finansēšanas likuma
15. panta trešo daļu
· Izdarīt Ministru kabineta 2018. gada 3. maija noteikumos Nr. 260 "Nacionālā veselības dienesta konsultatīvās padomes nolikums" (Latvijas Vēstnesis, 2018, 89. nr.) šādus grozījumus:
· 1. Papildināt ar 5.1 punktu šādā redakcijā:
· "5.1 Katram pārstāvim ir tiesības jebkurā laikā atsaukt savu pārstāvību, izvirzot savā vietā citu pārstāvi saskaņā ar Veselības aprūpes finansēšanas likuma 15. panta trešo daļu."
· 2. Svītrot 6. punktu.
· 3. Svītrot 7. punktu.
· 4. Izteikt 9. punktu šādā redakcijā:
· "9. Padomes sēdes vada padomes loceklis, kuru par sēdes vadītāju izvirza padomes locekļi, savstarpēji vienojoties. Izvirzot sēdes vadītāju, padomes locekļi nosaka, ka tā pilnvaru laiks ir viens gads. Sēdes vadītājs:
· 9.1. apstiprina padomes sēdes darba kārtību;
· 9.2. sasauc un vada padomes sēdi;
· 9.3. paraksta sēdes protokolu."
· 5. Izteikt 13. punktu šādā redakcijā:
· "13. Padome lēmumus pieņem, atklāti balsojot, ar klātesošo padomes locekļu vienkāršu balsu vairākumu. Katram padomes loceklim ir viena balss. Ja padomes loceklis nepiekrīt pieņemtajam lēmumam, viņam ir tiesības savu viedokli noformēt rakstveidā un pievienot sēdes protokolam. Padomes lēmumiem ir ieteikuma raksturs."
· 6. Izteikt V nodaļas nosaukumu šādā redakcijā:
· "V. Noslēguma jautājumi".
· 7. Papildināt ar 15.1 punktu šādā redakcijā:
· "15.1 Stājoties spēkā šo noteikumu 9. punktā minētajam nosacījumam par sēdes vadītāja izvirzīšanu, pirmo sēdi vada Veselības ministrijas pārstāvis."

